THIRRJE PËR PROJEKT PROPOZIME

Thirrje për propozime për grante të vogla për grupet joformale të individëve dhe OJQ/Organizata me Bazë në Komunitet (mosha 15-24 vjeç)





**THIRRJE PËR APLIKIM PËR GRANTE TË VOGLA (1000-4000 €)**

Ministria e Administrimit të Pushtetit Lokal, si një agjenci zbatuese e Projektit “Komunat për të Rinjtë” (M4Y), financuar nga Qeveria e Japonisë nëpërmjet mbështetjes së marrë nga Fondi i Zhvillimit Social të Japonisë dhe administruar nga Banka Botërore, fton grupet joformale të individëve dhe OJQ-të/Organizatat me Bazë në Komunitet të moshave 15-24 vjeç, të udhëhequra nga të rinjtë 15-24 vjeç të komunës së **JUNIKUT** të aplikojnë për mbështetje financiare për projekte që kontribuojnë në rritjen e mundësive socio-ekonomike për të rinjtë e margjinalizuar (të moshave 15-24 vjeç).

**KUSH MUND TË APLIKOJË?**

Grupet joformale të të rinjve dhe OJQ-të/Organizatat me Bazë në Komunitet *(grupe individësh të përbërë prej 4-7 anëtarë grupi):* Si pjesë e trajnimit të aftësive të buta, përfituesit e rinj do të ndihmohen në formimin e grupeve të nënprojekteve. Grupet do të përbëhen nga të rinj të organizuar rreth interesave të përbashkëta, preferencave personale dhe ndikimeve të dëshiruara sociale. Grupet joformale koordinohen nga ana e udhëheqësve të rinj të zgjedhur nga grupet. Propozimet për grante duhet të dorëzohen vetëm nga një grup individësh të moshës 15-24 vjeç. Udhëheqësi, i cili aplikon në emër të grupit duhet të jetë i moshës mbi 18 vjeç.

Grupet joformale të të rinjve dhe OJQ-të/Organizatat me Bazë në Komunitet mund të aplikojnë vetëm me një (1) projekt në këtë thirrje. Aplikuesit, projektet e të cilëve nuk janë përzgjedhur në Thirrjen e Parë mund të aplikojnë në këtë thirrje. Të gjithë përfituesit nga Thirrja e Parë, të cilët kanë mbyllur me sukses projektet e tyre mund gjithashtu të aplikojnë edhe në këtë thirrje.

**KRITERET PËR PËRZGJEDHJEN E GRANTEVE**

Propozim projektet për grante duhet të plotësojnë parakushtet dhe kriteret e pranueshmërisë të përshkruara më poshtë.

1. **Parakushtet minimale për grante për grupet joformale të individëve**

Aplikuesit duhet të jenë në grupmoshën 15-24 vjeç për të aplikuar për grante të vogla (1000 – 4000 €). Drejtuesi i cili aplikon në emër të grupit duhet të nga mosha 18 deri në 24 vjeç;

Aplikuesit duhet të kenë vendbanimin në komunën e Junikut;

Aplikuesit që kanë përfunduar me sukses trajnimin për aftësitë e buta dhe menaxhimin e projektit do të kenë përparësi. Përfundimi me sukses i trajnimit përkufizohet si ndjekja e të paktën 80% të të gjitha aktiviteteve të regjistruara;

Të rinjtë që nuk kanë përfunduar trajnimin për menaxhimin e projektit duhet të dorëzojnë vërtetim për të dëshmuar përvojën në menaxhimin e projekteve.

1. **Parakushtet minimale për grante për OJQ-të/Organizatat me Bazë në Komunitet (1000 – 4000 €)**

OJQ-të (OKB) janë ligjërisht të themeluara si organizata joqeveritare në Kosovë. Për të vërtetuar këtë, OJQ (OBK) duhet të dorëzojë një kopje të certifikatës së regjistrimit dhe numrin fiskal;
OJQ-të duhet të kenë një adresë zyrtare në komunë (adresa e shtëpisë së përfaqësuesit të OJQ-së nuk do të merret parasysh). Përjashtim: OJQ-të e udhëhequra nga pakicat nga komunat jo të synuara mund të aplikojnë nëse aplikacionet e tyre për grante synojnë dhe do të zbatohen së bashku me të rinjtë e pakicave në komunat pjesëmarrëse;
OJQ-të duhet të ketë një historik të aktiviteteve zbatuese për të rinjtë (15-24) siç është dokumentuar nga lista e projekteve të mëparshme;

Ekipi i OJQ/OBK-së përbëhet nga të rinjtë (15-24 vjeç) siç tregohet përmes CV-ve të menaxhimit të CBO-së;
OJQ/OBK duhet të demonstrojë përvojën në menaxhimit të projektit përmes projekteve të përfunduara në komunitet.

1. **Aktivitetet e pranueshme**

Grantet e përzgjedhura do të trajtojnë një sërë nevojash dhe prioritetesh socio-ekonomike të të rinjve. Këto nisma të drejtuara nga të rinjtë nuk mund të përcaktohen apriori pasi ato janë të drejtuara nga kërkesa dhe do t'u përgjigjen nevojave të paplotësuara të të rinjve të margjinalizuar në nivel komuniteti. Aktivitetet fitimprurëse dhe jofitimprurëse janë të pranueshme për financim. Përmirësimet e qendrave/hapësirave rinore në pronësi të OJQ-ve dhe komunave janë të pranueshme në varësi të prioriteteve rinore.

Grupet joformale të të rinjve dhe OJQ-të/Organizatat me Bazë në Komunitet në përputhje me këtë thirrje publike, mund të aplikojnë me projektet e tyre duke adresuar një sërë nevojash dhe prioritetesh socio-ekonomike të të rinjve dhe të rejave të fokusuara në fushat e mëposhtme:

* Shërbime ekonomike që synojnë përmirësimin e punësimit të të rinjve dhe mundësitë për fitim të të ardhurave (p.sh. trajnime për ndërtimin e shkathtësive, qasje në hapësirat krijuese , trajnime për ndërmarrësi, kurse TIK-u, etj.)
* Aktivitete kulturore dhe sportive të të rinjve (p.sh. ngjarje, fushata, blerje pajisjesh si dhe riparimi dhe përmirësimi i objekteve ekzistuese)
* Iniciativa arsimore/ndërgjegjësimi të bazuara në probleme (p.sh., droga dhe alkooli, seksi dhe seksualiteti, anti-racizmi, anti-bullizmi, mbrojtja e mjedisit, etj.
* Mbështetje psiko-sociale dhe këshillim emocional
* Aktivitete për shkathtësi sociale, si drama, muzika, vallëzimi, lojërat për ngritjen e punës ekipore, artet dhe zanatet, arti i grafitit, etj.
* Aktivitete rinore shtesë të cilat adresojnë nevojat dhe prioritetet lokale të të rinjve.
* Punime rinovimi në shkallë të vogël (p.sh. lyerja e mureve, rinovimi i hapësirave, etj).

Duke pasur parasysh moshën e përfituesve të synuar, grantet e vogla mund gjithashtu të përqendrohen në iniciativa të vogla që sjellin përfitime për komunitetet (p.sh. lodra për fëmijët me aftësi të kufizuara, fushata ndërgjegjësimi për efiçencën e energjisë) të zbatuara nga adoleshentët (15-24 vjeç).

**KOHËZGJATJA DHE BUXHETI**

Të gjitha projektet e përzgjedhura për financim duhet të përfundojnë 4-6 javë përpara mbylljes së projektit “Komunat për të Rinjtë” (31 korrik 2024). Buxheti minimal për financim nga kjo thirrje për një grant është 1000 €, ndërsa buxheti maksimal i kërkuar për financim nga kjo thirrje për një grant nuk duhet të kalojë 4000 €.

**KRITERET E PËRZGJEDHJES**

Propozimet e nënprojekteve do të vlerësohen duke përdorur një metodologji të vlerësimit sipas kritereve të mëposhtme.

**Kriteret e përgjithshme të përzgjedhjes**:

1. 50 për qind e granteve do t'u ndahen ekipeve të projekteve të udhëhequra nga vajza të reja (drejtuese të të rinjve);

3. Konsultimet e projekteve duhet të jenë të balancuara në aspektin gjinor. Grupet joformale të të rinjve duhet të konsultohen lidhur me projektin me të cilin do të aplikojnë. Grupet joformale të të rinjve duhet të mbajnë procesverbal nga ky konsultim;

4. Për t’u kualifikuar për grant projektet duhet arrijnë rezultatin minimal prej 60% të pikëve;

5. Grupet joformale të të rinjve duhet të përbëhen nga anëtarë të ndryshëm etnik, duke përfshirë të rinjtë egjiptianë, romë dhe ashkali.

**Kriteret specifike të përzgjedhjes për grupet joformale të të rinjve :**

1. Projekti është në dobi të të rinjve të synuar (përfituesit e synuar) / grupet e pakicave të nënpërfaqësuara (maksimumi 20 pikë);

2. Projektet duhet të kenë një ndikim social inovativ si dhe kreativ (maksimumi 35 pikë);

3. Efektiviteti dhe fizibiliteti i nënprojektit, duke përfshirë koherencën buxhetore (maksimumi 35 pikë);

4. Projekti ofron mundësinë e të mësuarit duke vepruar (maksimumi 10 pikë).

**Kriteret specifike të përzgjedhjes për OJQ-të/Organizatat me Bazë në Komunitet:**

1. Aplikuesi ka demonstruar aftësi operacionale dhe profesionale (maksimumi 10 pikë)

2. Projekti është në dobi të të rinjve të synuar (përfituesit e synuar) / grupet e pakicave të nënpërfaqësuara (maksimumi 20 pikë)

3. Projektet duhet të kenë një ndikim social inovativ si dhe kreativ (maksimumi 30 pikë)

4. Efektiviteti dhe fizibiliteti i veprimit, duke përfshirë koherencën buxhetore (maksimumi 25 pikë)

5. Projektet garantojnë qëndrueshmëri institucionale dhe mjedisore (maksimumi 15 pikë)

**Kapitali qarkullues**

Kostot fikse të kufizuara për pagat për personat që menaxhojnë drejtpërdrejt dhe ofrojnë shërbime/produkte të nën-projektit. Përfitueseve të nën-granteve nuk u lejohet t'i paguajnë vetes pagë nga fondet e nëngranteve dhe nuk do të rimbursohen për punën e kryer nga vetë ata në nënprojektin individual. Pagat do t'i paguhen vetëm stafit të kontraktuar në mënyrë selektive.

Kostoja e përgjithshme e kapitalit qarkullues nuk duhet të kalojë 30% të vlerës së përgjithshme të nën-projektit individual.

**DOKUMENTET OBLIGATIVE PËR APLIKIM**

1. Formulari i aplikimit (origjinal), i nënshkruar nga drejtuesi i cili aplikon në emër të grupit joformal të rinjve, i cili duhet të jetë i moshës mbi 18 vjeç; Grupet përbëhen nga të rinjtë e moshave 15-24 vjeç, mirëpo udhëheqësi i grupit i cili aplikon në emër të grupit duhet të jetë i moshës mbi 18 vjeç;

2. Formulari i buxhetit, i cili duhet të jetë i ndarë dy pjesë (pjesa që mbulohet nga buxheti i komunës (15%) dhe pjesa që mbulohet nga buxheti i donatorit (85%), që do të thotë që shuma e grantit të kërkuar duhet të planifikohet në dy pjesë;

3. Kopja e letërnjoftimit së aplikuesit me dëshmi të vendbanimit;

4. Procesverbali nga konsultimi për projektin;

5. Vërtetim miratimi nga organizata komunitare. *Miratimi nga komuniteti*: Grupet e të rinjve i përfundojnë propozimet e tyre duke kërkuar miratimin nga të paktën një subjekt i njohur i komunitetit (këshilli i lagjes, shoqata fetare, qendra rinore, etj.) relevant për çdo lokacion. Miratimi dorëzohet me aplikacionin për nëngrant;

6. Deklaratë për financimin e dyfishtë, që dëshmon që projekti me të cilin aplikon nuk ka financim nga ndonjë burim tjetër;

7. Dëshmi e përvojës së menaxhimit të projektit ose trajnim i përfunduar për menaxhimin e projektit (për të rinjtë që nuk e kanë përfunduar trajnimin përmes M4Y). Këto kategori aplikantësh duhet të dorëzojnë një letër rekomandimi/letër referimi ose ndonjë dokument që vërteton se ata kanë përvojë të mëparshme në menaxhimin e projektit;

8. Pyetësori për Vlerësimin e Rrezikut Mjedisor dhe Social;

**Dokumente tjera të kërkuara nga OJQ-të/Organizatat me Bazë në Komunitet**

1. Kopja e certifikatës së regjistrimit të OJQ-së dhe numrit fiskal
2. Lista e aktiviteteve të zbatuara në të kaluarën me detajet e kontaktit të klientëve
3. CV-të e zgjedhura të menaxhmentit të OJQ-së (mosha 15-24)

**AFATET PROECDURALE TË THIRRJES PËR PROPOZIME**

|  |  |  |
| --- | --- | --- |
| 1 | **Afati i fundit për aplikim** | 15 ditë kalendarike nga data e publikimit të Thirrjes për Propozime |
| 2 | **Përzgjedhja e anëtarëve të Komisionit për Vlerësimin e Granteve**  | 15 ditë kalendarike nga data e publikimit të Thirrjes për Propozime |
| 3 | **Organizimi i sesioneve informative (online)** | 3 ditë kalendarike nga data e publikimit të Thirrjes për Propozim |
| 4 | **Informacione/sqarime shtesë lidhur me thirrjen** | Aplikuesit kanë mundësinë të kërkojnë informata/sqarime deri në 5 ditë kalendarike nga data e publikimit të Thirrjes për Propozime tek adresa elektronike m4ygrants@kcdf.org. OJQ partnere facilituese nuk ka asnjë detyrim të japë sqarime për pyetjet e dërguara pas afatit të caktuar. |
| 5 | **Afati për dhënien e sqarimeve** | Jo më vonë se 3 ditë kalendarike përpara mbylljes së afatit për dorëzimin e aplikimeve. |
| 6 | **Afati i fundit për shqyrtimin teknik**  | 10 ditë kalendarike pas mbylljes së Thirrjes për Propozime. Gjatë kësaj kohe nga aplikuesit mund të kërkohet që të dorëzojnë dokumentet që ju mungojnë. Aplikuesit janë të detyruar të dorëzojnë dokumentet e kërkuara brenda 3 ditëve. Çdo dokument i kërkuar i dërguar pas datës së caktuar nuk do të merret parasysh. |
| 7 | **Afati i fundit për vlerësimin e aplikacioneve** | 14 ditë kalendarike pas shqyrtimit teknik |
| 8 | **Afati i fundit për publikimin e rezultateve dhe njoftimin e fituesve** | 3 ditë kalendarike pas miratimit të listës së granteve |
| 9 | **Afati i fundit për parashtrimin e ankesave** | 5 ditë kalendarike nga publikimi i rezultateve mund të dorëzohen në adresën elektronike: M4Y.PROJECT@rks-gov.net |
| 10 | **Afati i fundit për shqyrtimin e ankesave**  | 5 ditë kalendarike pas mbylljes së afatit për pranimin e ankesave |
| 11 | **Afati për nënshkrimin e marrëveshjeve trepalëshe** | 15 ditë kalendarike pas mbylljes së afatit për shqyrtimin e ankesave |

**NËNSHKRIMI I MARRËVESHJEVE TË NËNGRANTIT**

 Marrëveshja trepalëshe ndërmjet përfituesit të grantit, MAPL-së dhe komunës do të nënshkruhet pas publikimit të rezultateve.

**AFATI PËR APLIKIM**

Aplikuesve u kërkohet të dorëzojnë të gjitha dokumentet në formë fizike të listuara më sipër në mënyrë që të kualifikohen për vlerësim. Formulari i aplikimit, formulari i buxhetit, deklarata për financimin e dyfishtë, dhe pyetësori i vlerësimit të rrezikut mjedisor dhe social janë në dispozicion si pjesë e pakos së aplikimit. Pas përfundimit të procesit të vlerësimit dhe publikimit të rezultateve përfundimtare, përfituesve të përzgjedhur do t'u kërkohet të dorëzojnë dokumente të tjera.

Aplikuesit duhet të dorëzojnë aplikimit e kompletuara në **Zyrën Pritëse në Komunë më së voni deri 15 ditë pas shpalljes së thirrjes nga komuna.** Do të merren parasysh vetëm aplikimet që plotësojnë të gjitha kërkesat e kësaj thirrjeje.

Çdo pyetje që mund të keni në lidhje me përgatitjen e aplikimeve ose detajet e aplikimit mund të dërgohet në e-mail në adresën: m4ygrants@kcdf.org